ผมอายุ22 ความดันสูงเกิน140/90 มาได้จะ4เดือนแล้ว พยายามลดเกลือ ออกกำลังกาย แล้วคับแต่ไม่ค่อยลดไม่เท่าไหร่ มีอากาศมึนท้ายทอย ปวดหัวบ้างนิดหน่อย ก่อนที่จะรู้ว่าความดัน ที่บ้านชอบทำอะไรเค็มมาก ก็กินเรื่อยๆไม่คิดอะไรคับ
สวัสดีค่ะ Thara Wasanโรคความดันโลหิตสูงเป็นภาวะความดันเลือดภายในหลอดเลือดแดงสูงกว่าปกติตลอดเวลาถ้าเป็นกลุ่มที่อายุคนข้างเยอะ เช่น อายุ 35 ขึ้นไป มีโอกาสสูงที่จะเกิดจากภาวะที่หลอดเลือด หรือการทำงานของร่างกายไม่ได้ดีเท่าคนอายุน้อยแต่ถ้าเป็นในคนอายุน้อย ส่วนมากมักมีสาเหตุนอกเหนือไปจากนั้น เช่น น้ำหนักตัวที่มากเกินไป ภาวะอ้วน หลอดเลือดที่ไตตีบ หลอดเลือดที่ทรวงอกตีบ เนื้องอกที่ต่อมหมวกไต ภาวะหยุดหายใจขณะหลับ ภาวะเมตาบอลิคที่เสียไปเป็นต้น ที่ควรหาสาเหตุที่แก้ไขได้และแก้ไขร่วมไปด้วยจึงแนะนำไปพบแพทย์เพื่อตรวจติดตามอาการอย่างสม่ำเสมอและหาสาเหตุที่ทำให้ความดันสูงในอายุน้อยต่อไปเบื้องต้นแนะนำการปรับพฤติกรรมโดยการรรับประทานอาหารที่มีประโยชน์ต่อสุขภาพ ออกกำลังกายอย่างสม่ำเสมอ ไม่สูบบุหรี่ และควบคุมน้ำหนักให้อยู่ในเกณฑ์ปกติ